ЈП „Дирекција за изградњу општине Рача“ Рача

Ул. Карађорђева 48

34210 Рача

Број: 4/2016

Дана: 21.03.2016. године

РАЧА

**ПИТАЊА И ОДГОВОРИ**

Дана 18.03.2016. године достављено је питање понуђача:

У измени конкурсне документације, дошло је до измене у делу 4.2.4. Доказивање испуњености додатних услова.

У тачки 4.2.4.1. наводи се као додатни услов достављање Извештаја о бонитету за јавне набавке (образац БОН-ЈН) Агенције за привредне регистре који садржи податке за 2015. годину или биланс успеха, оверен од стране надлежног пореског органа на чијој територији је регистровано обављање делатности.

С обзиром да су по Закону правна лица била у обавези да своје финансијске извештаје за 2015. годину електронским путем доставе на обраду Агенцији за привредне регисте до 01.03.2016. године, Агенција је у могућности да Извештаје о бонитету доставља тек по обради свих финансијских извештаја, односно тек средином маја 2016. године.

Такође, како се сада финансијски извештаји достављају електронским путем односно директним убацивањем података у обрасце на сајту Агенције за привредне регистре, при чему се исти подаци не достављају Пореској управи, молимо појашњење.

**Питање гласи:** Како доставити биланс успеха оверен од стране надлежног пореског органа на чијој територији је регистровано обављање делатности, када предаја финансијског извештаја није у надлежности Пореске управе?

**Одговор:** Понуђачи који нису у могућности да доставе Извештај о бонитету (образац БОН-ЈН) Агенције за привредне регистре за 2015. годину или биланс успеха за 2015. годину који је оверен од стране надлежног пореског органа на чијој територији је регистровао обављање делатности, могу доставити Извештај о бонитету (образац БОН-ЈН) за 2014. годину или биланс успеха за 2014. годину оверен од стране надлежног пореског органа.